Beltxata

Beltxata (Agrostemma githago) Caryophyllales ordenako landare belarkara da, lore arrosekoa, Europako bide ertzetan eta galsoroetan hazten dena.

 Izena 

Euskaraz Beltxata, Beltxanburu,UZEI Albetxe eta Beltxabi izenak ditu.

Izen binomiala Agrostemma githago da. Agrostemma grezierazko αγρος, "soro" eta στεμμα, "koroa" itzetik dator, hau da, "soroetako koroa". Githago hebreerazko khitah, "gari" itzetik letorke.

 Ezaugarriak 

Nahiko landare handia da (1m), lantza itxurako hosto luzeekin.

Loreak arrosak edo zuriak dira, sepalo hostokarakoak, 25-50mm zabal. Udan loratzen da, maiatza eta iraila artean

 Propietateak 

Beltxata landare toxikoa da, diuretikoa. Haziak espektoratzaileak dira, baina gehiegi hartzean gastroenteritisaren sintoma bertsuak eragiten ditu. Dosi handitan heriotza eragin dezake.

Hauek dira dituen printzipio aktiboak: gitagina, saponina, glukosidoak.

 Erreferentziak 

 Ikus, gainera 
 Usagari

Kategoria:Caryophyllaceae
Kategoria:Lineok deskribatutako taxonak
Kategoria:1753. urtean deskribatutako landareak
Kategoria:Sendabelarrak